als_Latn dik_Latn sag_Latn
Në strategjinë e saj Ministria e Arsimit dhe Sportit e Republikës së Shqipërisë ka parashikuar të pilotojë përdorimin e tabletave në arsimin para-universitar, një projekt pilot i cili do të zbatohet në përputhje me zhvillimet më të fundit në kurrikulën kombëtare të miratuar dhe strategjinë afatgjatë të Qeverisë Shqiptare.
Eksperiencat e vendeve të tjera tregojnë se pajisjet elektronike, duke filluar nga kompjuterët, telefonat celularë, tabletat, etj., kanë rritur aftësitë teknologjike të individit në përgjithësi, por janë kthyer në elemente shumë të rëndësishme ndihmëse edhe në arsim. Gjithsesi, roli i tyre në fushën e arsimit nuk është konfirmuar ende dhe kjo duhet të verifikohet në nivel kombëtar.
Korniza Kombëtare Kurrikulare nënvizon rëndësinë e kompetencës dixhitale si një element shumë të rëndësishëm edhe për hapjen e perspektivave të reja profesionale, duke i cilësuar mjaft të rëndësishme për bashkëpunimin jo vetëm në kohë por edhe hapësirë. Mësimdhënia me në qendër nxënësin, duke shtuar me sukses edhe pajisjet teknologjike, bën që palët të mos jenë konsumatorë të thjeshtë të teknologjisë, por forca aktive.
Ministria e Arsimit dhe Sportit e konsideron përdorimin e tabletave shumë të rëndësishme jo vetëm për mënjanimin e hendekut që ekziston në përdorimin e tabletave në sistemin shkollor në përgjithësi, por edhe për mungesën e aksesit që shumë nxënës dhe arsimtarë kanë për paisje të tilla në shtëpitë e tyre.
Nëpërmjet këtij projekti MAS ka si qëllim të analizojë zgjidhjet e ofruara nga aktorë të ndryshëm, të qëndrueshëm në sektorin e arsimit, përpara marrjes së vendimit në nivel kombëtar.
PALËT E INTERESUARA
Palët e interesuara duhet të paraqesin një projekt propozim preferencialisht brenda datës 15 gusht 2014. Por, MAS do të pranojë projekt-propozime edhe pas kësaj date.
Për çdo pyetje mund të kontaktoni me Zotin Sokol Muça, Këshilltar për Inovacionin dhe Teknologjinë pranë MAS, në emailin sokol.muca@arsimi.gov.al
Palët e interesuara mbajnë përsipër të gjithë barrën e shpenzimeve të lidhura me pilotimin. Pajisjet dhe burimet e përdorura mund të merren nga pala e interesuar menjëherë pas përfundimit të pilotimit, perveç rasteve kur bihet dakort paraprakisht ndryshe.
MAS do të bëjë vlerësimin e të gjitha projekteve, për t’i patur ato parasysh më pas në përgatitjen e strategjisë kombëtare afatgjata për dixhitalizimin e arsimit para-universitar në Shiqipëri.
PROJEKTI
Projekt propozimi duhet të përfshijë:
KOHËZGJATJA E PILOTIMIT
15 Shtator 2014 – 15 Qershor 2015
INFRASTRUKTURA NË KLASË:
PEDAGOGJIA
PROGRAMET KOMPJUTERIKE
HARDWARE
Lap top, tabelat interaktive; tableta, ordinatorë mësimorë.
© Ministria e Arsimit dhe Sportit 2015 - Të gjitha të drejtat e rezervuara.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn est_Latn als_Latn als_Latn als_Latn als_Latn fur_Latn als_Latn shn_Mymr als_Latn als_Latn